4. ΠΡΟΕΔΡΙΚΟΝ ΔΙΑΤΑΓΜΑ της 31 Μαΐου/14 Ιουν.1935 Περί προσωρινής ατελείας εισαγωγής σιδήρου εις ελάσματα προς κατασκευήν σιδηροσωλήνων και εξαγωγήν τούτων εις το εξωτερικόν κλπ. Έχοντες υπ’ όψει τας διατάξεις του άρθρ.2 του υπ’ αριθ.4607 Νόμου “περί τροποποιήσεως διατάξεων των περί τελωνειακού δασμολογίου Νόμων”, μετά γνωμοδότησιν της Διαρκούς Επιτροπής Μελέτης του Δασμολογίου και των Εμπορικών Συμβάσεων και του παρά τω Υπουργείω Εθν.Οικονομίας Συμβουλίου Βιομηχανίας και τη συμφώνω γνώμη του Συμβουλίου της Επικρατείας, ως το υπ’ αριθ.189 του 1935 πρακτικόν αυτού, προτάσει των Υπουργών των Οικονομικών και Εθν.Οικονομίας, απεφασίσαμεν και διατάσσομεν. Άρθρ.1.-Επιτρέπεται εις τους εργοστασιάρχας σοβαρών βιομηχανιών κατασκευής σιδηροσωλήνων η επί προσωρινή ατελεία παραλαβή εκ της αλλοδαπής σιδήρου εις ελάσματα της κλάσεως του τελωνειακού δασμολογίου 62α΄ και δ΄ προς κατασκευήν εξ αυτών σωλήνων σιδηρών και εξαγωγήν τούτων εις την αλλοδοπήν ή αποταμίευσιν αυτών εις δημοσίας αποθήκας ή τοιαύτας της εταιρείας Γενικών Αποθηκών. Άρθρ.2.-Η επί προσωρινή ατελεία εισαγωγή σιδήρου εις ελάσματα προς κατασκευήν σιδηρών σωλήνων προοριζομένων να εξαχθώσιν εις την αλλοδαπήν ή να τεθώσιν εις αποταμίευσιν επιτρέπεται μόνον δια των τελωνείων Πειραιώς Αθηνών και Θεσσαλονίκης. Άρθρ.3.-Η αναλογία μεταξύ του επί προσωρινή ατελεία παραλαμβανομένου σιδήρου εις ελάσματα προς τους εξ αυτού κατασκευαζομένους και εις την αλλοδαπήν εξαγομένους ή αποταμιευομένους σιδηρούς σωλήνας καθορίζεται ως εξής: Επί εκατόν χιλιογράμμων παραλαμβανομένων επί προσωρινή ατελεία σιδήρου εις ελάσματα της κλάσεως του τελωνειακού δασμολογίου 62α΄ και δ΄, δέον να εξάγωνται ή να τίθενται εις αποταμίευσιν 98 χιλιόγραμμα σωλήνων σιδηρών απλών ή επιψευδαργυρωμένων ή βερνικωμένων. Άρθρ.4.-Το ελάχιστον παραληπτέον ποσόν του επί προσωρινή ατελεία εισαγομένου σιδήρου εις ελάσματα ορίζεται εις χιλιόγραμμα 20.000. Άρθρ.5.-Οι βιομήχανοι, εις ους χορηγείται το δικαίωμα της επί προσωρινή ατελεία παραλαβής σιδήρου εις ελάσματα υποχρεούνται όπως επί τη εκάστοτε παραλαβή αυτού καταβάλλωσιν επί παρακαταθήκη δια διπλοτύπου αποδείξεως του τελωνεια κού ταμίου εις το τελωνείον παραλαβής τον εισαγωγικόν δασμόν και λοιπά εισαγωγικά τέλη και δικαιώματα του παραλαμβανομένου σιδήρου εις ελάσματα. Τα παρακατατεθέντα εις τον αρμόδιον τελωνειακόν ταμίαν εισαγωγικά τέλη και παρομαρτούντες φόροι και δικαιώματα κατά την παραλαβήν σιδήρου εις ελάσματα αποδίδονται εν όλω ή εν μέρει μετά την ολικήν ή μερικήν και εντός προθεσμίας έξ μηνών από της παραλαβής του σιδήρου εις ελάσματα πραγματοποίησιν της εις το εξωτερικόν αποστολής ή της αποταμιεύσεως των κατασκευασθησομένων σιδηρών σωλήνων. Την επομένην της λήξεως της εν τη προηγουμένη παραγράφω προθεσμίας χρεούται η σχετική αίτησις μεταποιήσεως δια του ποσού του εισαγωγικού δασμού και λοιπών τελών, φόρων και δικαιωμάτων του σιδήρου εις ελάσματα του μήπω εξαχθέντος ή μήπω αποταμιευθέντος μεταπεποιημένου εις σιδηρούς σωλήνας και εισάγεται το αναλογούν εις ταύτα ποσόν παρακατατεθέντων εισαγωγικών τελών και παρομαρτούντων εν γένει φόρων ως δημόσιον έσοδον. Εις τους επί των Οικονομικών και Εθνικής Οικονομίας Υπουργούς ανατίθεται η δημοσίευσις και εκτέλεσις του παρόντος Δ/τος. 